LV Eiropas Savienības Oficiālais Vēstnesis C 176/10

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2009/C 176/04

Atbalsta Nr.: XA 436/08

Dalībvalsts: Spānija

Reģions:

Castilla y León (provincia de Salamanca)

Atbalsta shēmas nosaukums vai individuālā atbalsta saņēmēja uzņēmuma nosaukums:

Subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Juridiskais pamats:

Proyecto de bases reguladoras de la convocatoria de subvenciones dirigidas a asociaciones y cooperativas de ganaderos para la financiación de sistemas de control lechero, anualidad 2009

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: saskaņā ar atbalsta shēmu plānotie gada izdevumi 2009. gadā ir EUR 20 500 (divdesmit tūkstoši pieci simti euro), tostarp aizdevumi kooperatīviem kopsummā par EUR 12 000 (divpadsmit tūkstošiem euro) un aizdevumi apvienībām kopsummā par EUR 8 500 (astoņiem tūkstošiem pieciem simtiem euro).

Atbalsta maksimālā intensitāte: subsīdiju maksimālā summa nedrīkst pārsniegt 50 % no attaisnotajiem izdevumiem vai EUR 12 000 kooperatīviem un EUR 8 500 apvienībām, kas pretendē uz atbalstu.

Īstenošanas datums: no dienas, kad Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma identifikācijas numurs.

Atbalsta shēmas vai individuālā atbalsta ilgums: līdz 31.12.2009.

Atbalsta mērķis: Atbalsta mērķis ir veicināt ganāmpulku ģenētiskās kvalitātes uzturēšanu un uzlabošanu Salamankas provincē, šajā nolūkā ar Salamankas provinces lopkopju apvienību un kooperatīvu starpniecību veicot piena šķirņu govju, aitu un kazu piena kvalitātes un dzīvnieku ģenētiskās kvalitātes uzraudzību.

Šo atbalsta shēmu īsteno saskaņā ar 16. panta 1. punkta b) apakšpunktu Komisijas Regulā (EK) Nr. 1857/2006 par Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu.

Gan lopkopju apvienību, gan kooperatīvu attaisnotie izdevumi ir faktiskie izdevumi, kas neapšaubāmi un tieši saistīti ar subsidējamo darbību (tehniskā palīdzība programmu īstenošanai, lai noteiktu mājlopu ģenētisko kvalitāti vai produktivitāti) un attiecas uz:

trešo personu veiktiem testiem, lai noteiktu mājlopu ģenētisko kvalitāti vai produktivitāti.

Nevar saņemt subsīdiju par netiešajiem nodokļiem.

Attiecīgā(-ās) nozare(-es): lopkopība

Piešķīrējas iestādes nosaukums un adrese:

Excma. Diputación Provincial de Salamanca C/Felipe Espino, 1 37002 Salamanca ESPAÑA

Tīmekļa vietne: http://www.lasalina.es/areas/eh/ProyConvocatorias/2009/ControlLechero.pdf

Cita informācija: Šī subsīdija ir saderīga ar jebkurām citām subsīdijām, atbalstu, līdzekļiem vai ieņēmumiem, ko subsidētajai darbībai piešķir jebkura valsts vai Eiropas Savienības iestāde vai publiska vai privāta struktūra, vai starptautiska organizācija, ja netiek pārsniegts Komisijas Regulas (EK) Nr. 1857/2006 16. panta 1. punkta b) apakšpunktā noteiktais kvantitatīvais atbalsta ierobežojums (līdz 70 % no veikto testu izmaksām).

Ja pretendentam šim pašam mērķim ir piešķirtas citas subsīdijas, kas nav saderīgas ar Diputación piešķirtajām subsīdijām, piemēro 33. pantu Spānijas Karaļa 2006. gada 21. jūlija Dekrētā Nr. 887/2006, kas nosaka sīki izstrādātus Vispārīgā subsīdiju likuma īstenošanas noteikumus.

Tomēr Diputación piešķirto subsīdiju summa – atsevišķi vai kopā ar citām subsīdijām, atbalstu, līdzekļiem vai ieņēmumiem – nekādā gadījumā nedrīkst pārsniegt subsidētās darbības izmaksas.

Tāpat subsīdija nav saderīga ar jebkādām citām subsīdijām, atbalstu, līdzekļiem vai ieņēmumiem, ko Diputación de Salamanca subsidētajai darbībai piešķir vai nu tieši, vai konkursa kārtībā un kas attiecas uz vieniem un tiem pašiem attaisnotajiem izdevumiem.

Subsīdijas saņēmējiem jāievēro visi Regulas 16. panta 1. punkta b) apakšpunktā minētie nosacījumi, kas nozīmē, ka piena kvalitātes regulāras pārbaudes nav subsidējama darbība.

Atbalsta Nr.: XA 167/09

Dalībvalsts: Apvienotā Karaliste

Reģions:

Northern Ireland

Atbalsta shēmas nosaukums vai individuālā atbalsta saņēmēja uzņēmuma nosaukums:

BSE testing of cattle over 48 Months of age slaughtered for human consumption (Northern Ireland)

Juridiskais pamats: SR 2008 No 508 — Transmissible Spongiform Encephalopathies Regulations (Northern Ireland) 2008; Regula (EK) Nr. 999/2001; Komisijas Lēmums 2008/908/EK

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: GBP 4,60 miljoni, kurus izmaksā 6 gados

Atbalsta maksimālā intensitāte: 100 %

Īstenošanas datums:

Atbalsta shēmas vai individuālā atbalsta ilgums:

Atbalsta mērķis: Lopkopības nozare (Regulas (EK) Nr. 1857/2006 16. pants)

Attiecīgā(-ās) nozare(-es): A1 – Augkopība un lopkopība, medniecība un saistītās pakalpojumu darbības

Piešķīrējas iestādes nosaukums un adrese:

Department of Agriculture and Rural development Dundonald House Upper Newtownards Road Belfast BT4 3SB Northern Ireland UNITED KINGDOM

Tīmekļa vietne: http://www.dardni.gov.uk/index/animal-health/animal-diseases/bse/active-surveillance.htm

Cita informācija: Attiecīgais atbalsts paredzēts par sniegto pakalpojumu, lai Ziemeļīrija varētu izpildīt obligātās ES prasības par to cilvēku patēriņam paredzēto liellopu pārbaudi ar GSE testu, kuri ir vecāki par 48 mēnešiem. Tas ir netiešs atbalsts – lauksaimniekam nav jāiesniedz pieteikums, un viņš nesaņem maksājumu. Sīkāka informācija par ministrijas īstenoto TSE uzraudzību atrodama ministrijas tīmekļa vietnē, izmantojot norādīto interneta adresi.

Šī shēma attiecas uz pārskatāmu atbalstu, ko piešķir maziem un vidējiem lauksaimniecības uzņēmumiem (lauku saimniecībām), kuri nodarbojas ar lauksaimniecības produktu primāro ražošanu Ziemeļīrijā.

Attiecināmās izmaksas ir TSE testu izmaksas (visas izmaksas, ko veic saskaņā ar Regulas (EK) Nr. 999/2001 X pielikuma C nodaļu, tostarp saistībā ar testu komplektiem, testu paraugu ņemšanu, transportēšanu, testēšanu, uzglabāšanu un iznīcināšanu). Shēma paredz samaksāt līdz 100 % attiecināmo izmaksu, bet nepārsniedzot EUR 40 par vienu testu saskaņā ar Regulas (EK) Nr. 1857/2006 16. pantu.